Да дэпутацтва ў мяне была задача дапамагаць прадпрыемствам, калгасам. А цяпер хочацца дапамагаць канкрэтным людзям, прымаць удзел у вырашэнні іх праблем. Мне гэта падабаецца. Я з працы еду, пад’язджаю да сельсавета, цікаўлюся, як справы, як дзень прайшоў, якія праблемы, пытанні. Са старшынёй Вяйнянскага сельсавета Святланай Сцішанковай працуем рука аб руку ў вырашэнні ўсіх пытанняў - і па навядзенні парадку, і па могілках, і па дарогах. І нам ёсць што паказаць, ёсць чаму ў нас павучыцца.